Driftstekniker - Ledige stillinger - Nettsteder - Jobb for alle
jobbforalle.no / Ledige stillinger / Driftstekniker
Avdeling Bygg og Tekniske tjenester har ansvar for sikkerhet, drift, forvaltning og utvikling av Nasjonalbibliotekets bygningsmasse i Oslo og Mo i Rana. Totalt er dette ca 53 000 m2 som består blant annet av klimatiserte magasiner, laboratorier, automatiserte løsninger for lagring, produksjonsarealer for digitalisering og kontorarealer. Det pågår bygging av nytt sikringsmagasin med nye teknologiske systemer med forventet ferdigstillelse høsten 2021. Det planlegges flere nye byggeprosjekter i Rana og videreutvikling av en økt bygningsmasse i Oslo.
Avdelingen har i tillegg ansvar for service på produksjonsteknisk utstyr innenfor digitalisering, film, lyd og video, samt ansvar for renhold og sentralbord/resepsjon. Nasjonalbiblioteket er sertifisert som Miljøfyrtårn.
Nasjonalbiblioteket søker driftstekniker/rådgiver i fast 100 % stilling. Stillingen er organisert i Seksjon Teknisk og den ansatte vil rapportere til seksjonsleder.
Vi tilbyr en selvstendig jobb i et spennende miljø. Nytt sikringsmagasin ferdigstilles høsten 2021 og vil kreve ny kompetanse for å drifte og vedlikeholde de nye tekniske anleggene. I tillegg planlegges nye byggeprosjekter med ferdigstilles i 2023.
Fast tilsetting i stillingskode 1434 Rådgiver som lønnes fra ltr. 45. Aktuell innplassering for denne stillingen er fra ltr. 50 til 58 som for tiden utgjør kr. 451 700 til 516 400 pr. år avhengig av kvalifikasjoner. For spesielt kvalifiserte søkere kan høyere lønn vurderes.
* Det kreves relevant teknisk utdannelse, gjerne innenfor elektro, ventilasjon, automatikk og/eller mekanikk. Fagbrev tillegges vekt